The CEO (fíìmù 2016)

The CEO jẹ́ fíìmù ilẹ̀ Nàìjíríà ti ọdún 2016, èyí tí Kunle Afolayan darí, tí àwọn òṣèré bí i Kemi Lala Akindoju, Hilda Dokubo, Jimmy Jean-Louis, Angélique Kidjo àti Wale Ojo kópa nínú. Ìṣàfihàn àkọ́kọ́ ti fíìmù naà wáyé ní Eko Hotels and Suites, ní ọjọ́ kẹwàá oṣù keje ọdún 2016. Wọ́n ṣàfihàn fíìmù náà ní Toronto International Film Festival. Ìṣàfihàn àkọ́kọ́ ti London wáyé ní oṣù kẹwàá ọdún 2016, ní Leicester Square Vue Cinema.

 Àwọn akópa 

 Kemi Lala Akindoju bí i Lisa
 Hilda Dokubo bí i Superintendent Ebenezer
 Jimmy Jean-Louis bí i Jean-marc
 Angélique Kidjo bí i Dr. Zara Zimmerman
 Wale Ojo bí i Kola
 Peter Nzioki bí i Jomo

 Àhunpọ̀ ìtàn 
Àwọn òṣìṣẹ́ márùn-ún tó dára jù lọ ni wọ́n rán láti lọ fún ọlúde kan, wọ́n sì sọ ọ́ di mímọ̀ pé wọ́n máa yan ẹnìkan láti jẹ́ CEO tuntun láàárín wọn. Ìbáṣepọ̀ tó dán mọ́rán tẹ́lẹ̀ wá di èyí tó soríkodo, wọ́n sì ri gẹ́gẹ́ bí ìdíje láti ṣe ju ohun ti ẹnìkejì wọn bá ṣe lọ.

 Ìgbàwọlé 
Chioma Nwanna ti BellaNaija ṣe ìgbóríyìn fún fíìmù náà, àwọn akópa àti agbègbè tí wọ́n ti ya fíìmù náà. Ó sọ ọ́ nínú àfikún rè pé èdè tí wọ́n sọ lẹ́nu gan-an kúnjú òṣùwọ̀n, èyí tí ó ti ọwọ́ Tade Ogidan wá. Ó tẹ̀síwájú láti sọ wípé Wale Ojo àti Nico Panagio tí wọ́n ṣe ẹ̀dá-ìtàn "Kola Alabi" àti Riikard Van Outen ṣe àgbéjáde ẹ̀dá-ìtàn tí wọ́n fún wọn. Ó sì tún ṣàkíyèsi pé bí Afolayan ṣe ń lo èdè púpọ̀ níń fíìmù náà tún bu ẹwà kún un.

Chidumga Izuzu ti Pulse Nigeria ṣe àfikún tirẹ̀ pé "... ó jẹ́ fíìmù tó le gan-an tí ò fún ọ̀pọ̀lọp òǹwòran ní ohun tí wọ́n ń fé". Ó sì parí rẹ̀ pé fíìmù yìí lè má jẹ́ iṣẹ́ Afolayan tó dára jù lọ àmọ́ ó ṣe fíìmu náà dáadáa.

 Àwọn ìtọ́kasí